
Nr.U32007-003094/17.01.2008
REFERAT

privind aprobarea Planului Urbanistic de Detaliu “Schimbare 
destinaţie din locuinţă în spaţii pentru sevicii şi amplasare spălătorie auto în incintă”, str. Dreptatea nr. 45, Timişoara


Către Comisiile Consiliului Local al Municipiului Timişoara


Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;


Având în vedere solicitarea înregistrată cu nr. U32007-003094/21.06.2007 si completata cu nr. U22007–6968/07.12.2007 privind aprobarea Planului Urbanistic de Detaliu “Schimbare destinaţie din locuinţă în spaţii pentru sevicii şi amplasare spălătorie auto în incintă”, str. Dreptatea nr. 45, Timişoara

Având în vedere prevederile Certificatului de Urbanism nr. 1234/06.03.2007;

Propunem Comisiilor din cadrul Consiliului Local al Municipiului Timisoara analizarea şi avizarea din punct de vedere urbanistic a documentaţiei Plan Urbanistic de Detaliu “Schimbare destinaţie din locuinţă în spaţii pentru sevicii şi amplasare spălătorie auto în incintă”, str. Dreptatea nr. 45, Timişoara

Planul Urbanistic de Detaliu este elaborat de proiectantul S.C. VEST ARHITECT S.R.L., proiect nr. 154/01/2007, la cererea beneficiarilor PANAINTE CLAUDIU MIREL şi soţia PANAINTE GINA.

Terenul studiat în cadrul P.U.D. este situat în intravilanul municipiului Timişoara, pe o stradă secundară,  în zona de sud-vest a oraşului. In conformitate cu Planul Urbanistic General al municipiului Timişoara zona studiată este cuprinsă în UTR nr. 53, zonă rezidenţială cu locuinţe în regim de P, P+2E şi funcţiuni complementare zonei de locuinţe.

Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş.
Prin prezenta documentatie sunt încălcate prevederile OUG nr. 114/2007 privind modificarea şi completarea OUG nr. 195/2005 privind protecţia mediului, existând în acest sens şi Avizul Agenţiei pentru Protecţia Mediului nr. 1441RP din 29.10.2007, necesar în cazul realizării de spălătorii auto.

Suprafaţa totală studiată în cadrul P.U.D. este de 606 mp şi este proprietatea privată a lui Panainte Claudiu Mirel şi soţia Panainte Gina având nr. topo. 437/8, înscris în C.F. nr. 1198 Freidorf în suprafaţă de 432 mp şi nr. top. 438/1/1/2/9 înscris în C.F. nr. 3431 Freidorf în suprafaţă de 174 mp.

Datorită poluării intense a oraşului, a apărut necesitatea spălării frecvente a autoturismelor. Acest fapt a dus la apariţia în diverse zone ale oraşului a numeroase spălătorii auto. Datorită cererii tot mai mari pentru acest gen de servicii, s-a constatat că în zona studiată acestă cerere nu este acoperită. Intenţia de a elabora P.U.D. - str. Dreptatea nr. 45 are în vedere schimbarea destinaţiei din locuinţă în spaţii pentru sevicii şi amplasare spălătorie auto în incintă.

Având în vedere că în zonă nu există funcţiuni complementare, prin P.U.D. “Schimbare destinaţie din locuinţă în spaţii pentru sevicii şi amplasare spălătorie auto în incintă”, str. Dreptatea nr.45, Timişoara se propune realizarea unei zone cu funcţiunea de servicii, respectiv spălătorie auto.

Se propune reconversia zonei din zona de locuire în zonă pentru servicii-spălătorie auto, din regim de înalţime existent P în regim de înălţime de maxim P+2E+M. Se vor realiza şi amenajările conexe funcţiunii, respectiv platforme dalate pentru spălarea autoturismelor, alei şi parcaje, zone verzi.


Accesul auto pe parcela se va face din accesul existent pe strada Dreptatea.

Zona studiată se află intr-o zonă care este in proces de dezvoltare. Prin schimbarea de funcţiune nu va fi afectată circulaţia rutieră pe stradă datorită posibilităţii de parcare a maxim 6 autoturisme în incintă.

Indicii propuşi prin prezenta documentaţie sunt:



POT maxim =  40 % - zonă  rezidenţială


CUT maxim = 3,00


Hcornisa maxim = 11 m.


Regim maxim de înălţime P+2E

Se vor respecta condiţiile impuse prin avizele eliberate de deţinătorii de reţele şi utilităţi publice.


Documentaţia de urbanism este însoţită de avizele şi acordurile cerute prin Certificatul de Urbanism, conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.)


Planul Urbanistic de Detaliu “Schimbare destinaţie din locuinţă în spaţii pentru sevicii şi amplasare spălătorie auto în incintă”, str. Dreptatea nr. 45, Timişoara se va integra în Planul Urbanistic General al Municipiului Timişoara şi va avea o valabilitate de 10 ani.

